Pedro Malon Etxaide

Pedro Malon Etxaide (Cascante, Nafarroa Garaia, 1530 inguruan - Bartzelona, Katalunia, 1589ko irailaren 1a) agustindar elizgizon mistikoa eta humanista izan zen.

 Bizitza 
Salamancan frai Luis Leongoaren eta aita Gebararen ikasle izan zen. Geroago Burgosen (1569-1572) Zaragozan eta Bartzelonan irakasle aritu zen. Huescako unibertsitatean teologiako doktoretza lortu zuen.Pedro Malón de Echaide, Auñamendi Entziklopedia Haren obra nagusia: La conversión de la Magdalena. Garrantzi handia izan zuen gaztelaniazko literaturan eta teologian.

 Idazlanak 
 La conversión de la Magdalena, (Bartzelona, 1588). Gaztelaniaren erabilpen teologiko eta pastorala defendatzen du, garai horetan jarrera aurrerakoia zena, prestigio mailan latinaren parean jartzen zuelako.
 Tratado de San Pedro y de San Juan (galdua)
 Libro de todos los santos (galdua).

 Bibliografia 
Azurmendi, Joxe (2020): Pentsamenduaren historia Euskal Herrian, Leioa/Andoain, EHU/Jakin. 
Jimenez, Jon (2024): “Euskal Herriko pentsamenduaren historiaz” in Haritz Azurmendi, Alba Garmendia eta Jon Mentxakatorre (argtz.):  Euskal pentsamenduaren garabideak, Bilbo, UEU. 
  Gullón, Ricardo: Diccionario de literatura española e hispanoamericana. Madrid, Alianza Editorial, 1993. 
  Valbuena Prat, Ángel: Historia de la literatura española, Bartzelona, Gustavo Gili, 1937

 Ikus, gainera 
 Erriberar ezagunak

 Erreferentziak 

 Kanpo loturak 
 Joseba Intxausti, Gaztelaniaren aldeko manifestua (Malon Etxaide, 1588), Bat, 77. zkia.

Kategoria:Euskal Herriko teologoak
Kategoria:Humanistak
Kategoria:Mistikoak
Kategoria:Euskal Herriko apaiz katolikoak
Kategoria:Euskal Herriko erdal idazleak
Kategoria:Gaztelaniazko idazleak
Kategoria:Cascantearrak
Kategoria:Agustindarrak
Kategoria:Bartzelonan hildakoak